Babelscape/SREDFM huggingface dataset:
Παρκ Μονσώ

Η [[Ροτόντα (αρχιτεκτονική)|Ροτόντα]], στο Παρκ Μονσώ, (1787) χτίστηκε ως μέρος του Τείχους των Μισθωτών Δημοσίων Προσόδων
Το Παρκ Μονσώ () είναι δημόσιο πάρκο στο 8ο διαμέρισμα του Παρισιού, στην συνοικία της Ευρώπης (quartier de l'Europe), οριζόμενο προς βορρά από το Boulevard de Courcelles και ευρισκόμενο ανάμεσα στην Rue de Courcelles και στο Boulevard Malesherbes. Το πάρκο καλύπτει έκταση 8,2 εκταρίων (82 στρεμμάτων).
Γραικοπίθηκος

Ο Γραικοπίθηκος (διωνυμική ονομασία: "Graecopithecus freybergi") είναι μέλος της ταξινομικής οικογένειας των ανθρωπίδων ο οποίος αρχικά προσδιορίστηκε από ένα μόνο κομμάτι κρανίου που βρέθηκε το 1944. Από τότε η ανάλυση των δειγμάτων δοντιών έχει οδηγήσει στην υπόθεση ότι ο Γραικοπίθηκος μπορεί να είναι ο παλαιότερος γνωστός άμεσος πρόγονος του σύγχρονου ανθρώπου, αν και ο ισχυρισμός αμφισβητείται.

Η κάτω γνάθος του δείγματος που ανακαλύφθηκε είναι πολύ φθαρμένη, ενώ η ρίζα ενός δοντιού (δεύτερος τραπεζίτης) και το θραύσμα ενός προγόμφιου χρονολογούνται από το ύστερο Μειόκαινο. Η περαιτέρω έρευνα και ανασκαφή του χώρου δεν ήταν δυνατή (1986) λόγω του ότι ο ιδιοκτήτης είχε κατασκευάσει πισίνα στην τοποθεσία. Η γνάθος βρέθηκε στην ηπειρωτική Ελλάδα στην τοποθεσία "Πύργος Βασιλίσσης" στο Ίλιον, βορειοδυτικά της Αθήνας, ενώ ο προγόμφιος στην περιοχή "Αζμάκα" της Βουλγαρίας.

Ο "G. freybergi" θεωρείται ίσως ότι είναι ο ίδιος με τον "Ουρανοπίθηκο τον μακεδονικό". Το ανθρωποειδές είναι το λιγότερο γνωστό από αυτά που βρέθηκαν στην Ευρώπη.

Μια εξέταση της λεπτομερούς μορφολογίας των τραπεζιτών δοντιών από δύο απολιθώματα του "G. freybergi" που δημοσιεύθηκε το 2017 υποδηλώνει ότι μπορεί να είναι ανθρώπινος, που μοιράζεται την καταγωγή με τον "Homo" αλλά όχι με τους Χιμπαντζήδες. Αυτό θα έθετε υπό αμφισβήτηση την επικρατούσα πεποίθηση ότι τα προ-ανθρώπινα ανθρωποειδή προέρχονται από την Αφρική, αν και άλλοι είναι σκεπτικοί για τους ισχυρισμούς αυτούς.
Ρίκισσα της Πολωνίας, βασίλισσα της Σουηδίας

Η Ρίκισσα της Πολωνίας, βασίλισσα της Σουηδίας ή Ρίξα της Πολωνίας (Πολ.: "Ryksa Boleslawowna", Σουηδ.: "Rikissa Burislevsdotter", 12 Απριλίου 1116 - μετά τις 25 Δεκεμβρίου 1156), μέλος του βασιλικού Οίκου του Πιάστ ήταν βασίλισσα της Σουηδίας και πριγκίπισσα του Μινσκ μέσω των τριών γάμων της. Η Ρίκισσα ήταν κόρη του Βολεσλάου Γ΄, δούκα της Πολωνίας και της δεύτερης συζύγου του Σαλώμης του Μπεργκ, που η παράδοση την περιγράφει ασυνήθιστα όμορφη.
Μάργκαρετ Φρένκουλλα

Η Μάργκαρετ Φρένκουλλα (περί το 1080 - 4 Νοεμβρίου 1130) πριγκίπισσα της Σουηδίας έγινε βασίλισσα της Νορβηγίας μέσω του γάμου της με τον Μάγκνους Γ΄ της Νορβηγίας και βασίλισσα της Δανίας μέσω του γάμου της με τον Νιλς της Δανίας. Η ακριβής ημερομηνία γέννησης της δεν είναι γνωστή, ήταν δεύτερη κόρη του Ίνγκε του Πρεσβύτερου και της Έλενας της Σουηδίας.
Κυριάκος Κ. Νικολάου

Ο Κυριάκος Κ. Νικολάου ("Kyriacos Costa Nicolaou", 5 Ιουλίου 1946) είναι Κύπριος και Αμερικανός χημικός, γνωστός για τις έρευνές του στην ολική χημική σύνθεση φυσικών προϊόντων. Σήμερα είναι καθηγητής στην έδρα Wiess της Χημείας στο Πανεπιστήμιο Ράις, έχοντας κατά το παρελθόν διδάξει και ερευνήσει στο Ερευνητικό Ινστιτούτο Σκριπς/Πανεπιστήμιο της Καλιφόρνια στο Σαν Ντιέγκο και στο Πανεπιστήμιο της Πενσυλβάνια.
Ούλβχιλντ Χάακονσντοττερ

Η Ούλβχιλντ Χάακονσντοττερ (Σουηδ.:Ulfhild, περί το 1095 - περί το 1148) ήταν μεσαιωνική Σκανδιναβή βασίλισσα, βασίλισσα της Σουηδίας (1117 - 1125 και 1134 - 1138) μέσω του γάμου της με τους βασιλείς Ίνγκε Β΄ της Σουηδίας και Σβέρκερ Α΄ της Σουηδίας και βασίλισσα της Δανίας (1130 - 1134) μέσω του γάμου της με τον Νιλς της Δανίας. H Ούλβχιλντ είχε σημαντική επίδραση στα ιστορικά γεγονότα της Σκανδιναβίας τον 12ο αιώνα και είχε σημαντική προσφορά στην Ρωμαιοκαθολική εκκλησία αλλά οι πηγές της εποχής της σχετικά με την ίδια είναι ανεπαρκείς. Η καταγωγή της ήταν από την Νορβηγία, κόρη του Νορβηγού μεγιστάνα Χάακον Φίνσον από την Οικογένεια των Θζόττα, το όνομα της μητέρας της είναι άγνωστο αλλά ανεπιβεβαίωτες πηγές λένε ότι μητέρα της ήταν η Μαργαρίτα Φρέντκουλα κόρη του Ίνγκε του Πρεσβύτερου.
Οδός Καρόν

Η Οδός Καρόν είναι μικρή οδός της συνοικίας του Μαραί, στο 4ο Δημοτικό Διαμέρισμα του Παρισιού.
Γιολάντα Παλαιολογίνα

Η Γιολάντα Παλαιολογίνα (Moncalvo, Ιούνιος 1318 - Chambery, 24 Δεκεμβρίου 1342) ήταν κόρη του Θεόδωρου Α΄ του Μομφερράτου και της Αρτζεντίνα Σπίνολα (1303-1356), κόρης του Οπικίνο Σπίνολα από τη Γένουα. Έλαβε το όνομα Γιολάντα από την εκ πατρός μάμμη της, τη Γιολάντα του Μομφερράτου.
Τίμο Γκλοκ

Ο Τίμο Γκλοκ (Λίντενφελς, 18 Μαρτίου 1982) είναι Γερμανός οδηγός αγώνων. Στη Φόρμουλα 1 αγωνίστηκε το 2004 μετά αποσύρθηκε κι επανήλθε το 2008. Αυτή η 2η καριέρα του κράτησε μέχρι και το 2012. Οι ομάδες για λογαριασμό των οποίων έτρεξε ο Γκλοκ ήταν οι ακόλουθες:

* Jordan (2004) - Ο Γκλοκ δεν πήρε μέρος σ' όλα τα Γκραν Πρι εκείνου του Πρωταθλήματος. Αρχικά το πλάνο της ομάδας ήταν να πάρει μέρος μόνο στο Γκραν Πρι του Καναδά όπου αντικατέστησε τον Ιταλό οδηγό Τζιόρτζιο Πάντανο. 
* Toyota F1 (2008 - 2009) - Ο Γκλοκ το 2008 συμμετείχε κανονικά σε όλα τα Γκραν Πρι του Πρωταθλήματος όμως το 2009 στα Γκραν Πρι Ιαπωνίας και Βραζιλίας δε συμμετείχε επειδή στην 1η περίοδο ελεύθερων δοκιμαστικών του Γκραν Πρι Ιαπωνίας ενεπλάκη σε ατύχημα στο οποίο τραυματίστηκε στο δεξί πόδι.
* Virgin Racing (2010 - 2011) - Η Toyota F1 στο τέλος του Πρωταθλήματος του 2009 αποχώρησε οριστικά απ' τη Φόρμουλα 1 κι έτσι ο Γκλοκ αναγκάστηκε να αναζητήσει άλλη στέγη για να συνεχίσει την καριέρα του. Αυτή ήταν η νεοσύστατη εκείνη την εποχή Virgin Racing με την οποία δε σημείωσε κανένα αξιόλογο αποτέλεσμα.
* Marussia (2012) - Η καριέρα του Γκλοκ συνεχίστηκε και το 2012 στη Marussia. Και πάλι ο Γκλοκ δεν κατάφερε να σημειώσει κανένα αξιόλογο αποτέλεσμα. Δυστυχώς με το που τελείωσε το Πρωτάθλημα του 2012, ολοκληρώθηκε οριστικά κι η καριέρα του Γκλοκ στη Φόρμουλα 1 επειδή η διοίκηση της Marussia αποφάσισε πως δεν μπορούσε πλέον να πληρώνει έναν οδηγό οποίος βρίσκεται στο επίπεδο του Γερμανού και στη θέση του έβαλε το Βρετανό Μαξ Τσίλτον. Απ' το 2013 μέχρι και σήμερα ο Γκλοκ συμμετέχει στο Γερμανικό Πρωτάθλημα Τουρισμού (DTM).
Φραντσέσκο Γκουάρντι

Ο Φραντσέσκο Γκουάρντι ("Francesco Guardi", 5 Οκτωβρίου 1712 – 1 Ιανουαρίου 1793) ήταν Ιταλός ζωγράφος, περίφημος για τις απεικονίσεις του της Βενετίας. Θεωρείται ένας από τους τελευταίους εκπροσώπους της κλασικής Ενετικής σχολής ζωγραφικής.

Γεννήθηκε στην Βενετία και ήταν γιος του ζωγράφου Ντομένικο Γκουάρντι. Οι δύο του αδελφοί ήταν επίσης ζωγράφοι η δε αδελφή τους παντρεύτηκε τον επιφανέστερο Ενετό ζωγράφο της εποχής, τον Τζανμπαττίστα Τιέπολο.

Η σταδιοδρομία του υπήρξε πολύ λίγο επιτυχής. Ήταν στην σκιά του αδελφού του Τζαναντόνιο μέχρι τον θάνατο του τελευταίου, δούλευε για άλλους ζωγράφους ακόμη και σε ώριμη ηλικία, οι πολυάριθμοι αριστοκράτες που επισκέπτονταν την Βενετία προτιμούσαν τον Καναλέττο, και πέθανε μέσα στην φτώχεια. Κι ενδεχομένως να μη γινόταν μέλος της Ακαδημίας της Βενετίας το 1784 αν δεν προήδρευε ο ανεψιός του, ο Τζοβάννι Ντομένικο Τιέπολο.

Η αναγνώριση ήρθε επί Ιμπρεσιονισμού, όταν οι παλλόμενες και γρήγορες πινελιές του θεωρήθηκε ότι είχαν περισσότερον αυθορμητισμό και δεξιοτεχνία από τους προσεκτικούς και με σαφή περιγράμματα πίνακες του Καναλέττο. Οι πινελιές αυτές χάρισαν στην ζωγραφική του Γκουάρντι την ονομασία pittura di tocco (ζωγραφική της αφής).

Μολονότι ο Γκουάρντι είναι αντιπροσωπευτικός ζωγράφος της Veduta (απεικονίσεων τοπίων, κυρίως πόλεων και πρωτίστως της Βενετίας), καλύτερό του έργο θεωρείται η Ιστορία του Τωβίτ στον εξώστη του εκκλησιαστικού οργάνου του San Raffaele στην Βενετία. Υπάρχει πάντως σφοδρή αντιγνωμία για το αν το έργο αυτό είναι του Φραντσέσκο ή του αδελφού του Τζαναντόνιο.
Αγαρηνοί

Αγαρηνοί αποκαλούνταν ιδίως από τον 10ο αιώνα οι Άραβες από τους Βυζαντινούς. Το όνομα προέρχεται από την βιβλική Άγαρ με την οποία ο Αβραάμ γέννησε τον Ισμαήλ. Ο τελευταίος θεωρείται ο γενάρχης των Αράβων, γι'αυτό αποκαλούνται και "Ισμαηλίτες". Το όνομα "Αγαρηνοί" εχρησιμοποιείτο από τους Βυζαντινούς με την έννοια του "μουσουλμάνου", ανεξαρτήτως του έθνους στο οποίο ανήκαν. Μερικές φορές μάλιστα αυτό το όνομα παρατίθεται μαζί με το εθνώνυμο, π.χ. Άραβες Αγαρηνοί, Πέρσες Αγαρηνοί και Τούρκοι Αγαρηνοί. Ο αυτοκράτορας Μανουήλ ο Β' έγραψε σύγγραμμα με τον τίτλο "Διάλογοι μετά Πέρσου Αγαρηνού". Η ονομασία Αγαρηνοί απέκτησε αρνητική σημασία λόγω των μεγάλων καταστροφών και αγριοτήτων που διέπραξαν οι Άραβες όταν κατείχαν την Κρήτη, μετά το 823.

Στην εποχή της τουρκοκρατίας το "Αγαρηνός" έγινε συνώνυμο του "Τούρκος" και είχε τη μεταφορική έννοια του άπιστου και του αιμοβόρου και εκδήλωνε το μίσος των υποδούλων κατά των κατακτητών. Με αυτή την έννοια η λέξη συναντάται σε εκκλησιαστικά τροπάρια, σε ύβρεις (π.χ. "σκύλε Αγαρηνέ") και κατάρες (π.χ. "να σε πνίξει το σκοινί τ' Αγαρηνού").
Ζαν Κλοντ Πασκάλ

Ο Ζαν Κλοντ Πασκάλ (Jean-Claude Pascal, 24 Οκτωβρίου 1927 - 5 Μαΐου 1992) ήταν Γάλλος κωμικός ηθοποιός και τραγουδιστής. Έπαιξε σε αρκετούς ρόλους στον κινηματογράφο και στην τηλεόραση, ενώ ως τραγουδιστής κέρδισε τον διαγωνισμό τραγουδιού της Eurovision το 1961, εκπροσωπώντας το Λουξεμβούργο.
Άννα του Βρανδεμβούργου

Η Άννα του Βρανδεμβούργου (27 Αυγούστου 1487 - 3 Μαΐου 1514) ήταν Γερμανίδα πριγκίπισσα του Οίκου των Χοεντσόλερν που παντρεύτηκε τον Φρειδερίκο, δούκα του Σλέσβιχ-Χόλσταϊν, ο οποίος, ως Φρειδερίκος Α΄, έγινε αργότερα, μετά τον θάνατό της, βασιλιάς της Δανίας και της Νορβηγίας.
Αζίζ Νεσίν

Ο Αζίζ Νεσίν (φιλολογικό ψευδώνυμο του Μεχμέτ Νουσρέτ Νεσίν, 20 Δεκεμβρίου 1915 - 6 Ιουλίου 1995) ήταν Τούρκος λογοτέχνης και ευθυμογράφος, ο οποίος έγραψε περισσότερα από εκατό βιβλία. Γεννημένος σε μία εποχή όπου στην Τουρκία δεν διέθεταν επίθετα επίσημα, έπρεπε λοιπόν να υιοθετήσει ένα μετά την εισαγωγή του υποχρεωτικού . Αν και η οικογένειά του χρησιμοποιούσε το επίθετο «Topalosmanoğlu», μετά από την ύπαρξη ενός προγόνου ονόματι «Topal Osman», ο ίδιος ο Αζίζ επέλεξε το επίθετο Νεσίν («Nesin»). Στην τουρκική γλώσσα, "Nesin?" σημαίνει "Τι είσαι;."
Γολιάθ

Ο Γολιάθ είναι πρόσωπο της Παλαιάς Διαθήκης και κατά τα λεγόμενά της ήταν Φιλισταίος "γίγαντας" καταγόμενος από τη Γεθ (Α΄ Βασιλειών 17,4. 17,23).
Ντάγκμαρ Νόρμετ

Η Ντάγκμαρ Νόρμετ (13 Φεβρουαρίου 1921, Τάλιν - 16 Οκτωβρίου 2008 Τάλιν) ήταν εσθονή συγγραφέας και μεταφράστρια.

Σπούδασε στο Παιδαγωγικό Ινστιτούτο του Ουλιάνοφσκ και στο Ινστιτούτο Φυσικής Εκπαίδευσης της Μόσχας. Το 1945, επέστρεψε στο Τάρτου και δίδαξε στο Πανεπιστήμιο του Τάρτου.

Από το 1945 έως το 1960, ήταν παντρεμένη με τον εσθονό συνθέτη Λέο Νόρμετ, με τον οποίον απέκτησε δύο παιδιά, τον Ίνγκο και την Χάλντι.
Blow-Up

Το Blow-Up είναι βρετανική-ιταλική ταινία του 1966 σε σκηνοθεσία Μικελάντζελο Αντονιόνι και σε σενάριο του ίδιου και του Τονίνο Γκουέρα.

Κέρδισε τον Χρυσό Φοίνικα στο φεστιβάλ των Καννών του 1967.
Μίχκελ Βέσκε

Ο Μίχκελ Βέσκε (εσθονικά: "Mihkel Veske", 16/28 Ιανουαρίου 1843 – 4/16 Μαΐου 1890) ήταν Εσθονός ποιητής και γλωσσολόγος του β΄ μισού του 19ου αιώνα καθώς και σημαντική προσωπικότητα του εθνικού κινήματος της πατρίδας του.
Β΄ κατηγορία ποδοσφαίρου ανδρών Κύπρου 2017-18

Η Β΄ κατηγορία ποδοσφαίρου ανδρών Κύπρου 2017-18 ήταν η 63η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωσις Νέων Παραλιμνίου για 3η φορά στην ιστορία της.
Μουνιρέ Σουλτάνα

Η Μουνιρέ Σουλτάνα (Οθ. Τούρκικα:مونيري سلطان) (Τούρκικα: "Münire Sultan", 9 Δεκεμβρίου 1844 - 29 Ιουνίου 1862) ήταν κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Η Μουνιρέ γεννήθηκε στις 9 Δεκεμβρίου 1844 στην Κωνσταντινούπολη, ήταν κόρη του σουλτάνου Αμπντούλ Μετζίτ Α΄ και της πέμπτης συζύγου του Βερντιτζανάν Καντινεφέντι. Τον Μάρτιο του 1854, ο ένας αγγελιοφόρος από την Κωνσταντινούπολη ανακοίνωσε την αρραβώνα της Μουνιρέ με τον πρίγκιπα Ιμπραήμ Ιλχαμί Πασά. Οι μεγάλοι δημόσιοι εορτασμοί ανακηρύχθηκαν και ο αντιβασιλέας αναφέρθηκε ότι ήταν πολύ ευχαριστημένος με τα νέα. 

Ο Γάμος έγινε στις 31 Ιουλίου 1857 στην Κωνσταντινούπολη. Η Μουνιρέ και ο Ιμπραήμ Ιλχαμί Πασάς απέκτησαν ένα γιο και τρεις κόρες:

*τον Σουλτανζάντε Ναϊλ Μπέη (1858-1858), δίδυμος της Εμινέ, πέθανε λίγο μετά την γέννησή της.
*την Εμίνε Νετζιμπέ Χανίμσουλταν (1858-1931), δίδυμη του Ναϊλ, παντρεύτηκε τον Τεβφίκ Πασά, Χεβίδη της Αιγύπτου. Απέκτησαν 5 παιδιά.
*την Ζεϊνέπ Χανίμσουλταν (1859-1918), παντρεύτηκε και απέκτησε απογόνους.
*την Τεβχιντέ Χανίμσουλταν (1860-1882), παντρεύτηκε και απέκτησε απογόνους.
Το 1860 ο Ιμπραήμ Ιλχαμί Πασάς πεθαίνει και η Μουνιρέ μένει χήρα από τον θάνατό του. Στις 2 Ιανουαρίου 1861 η Μουνιρέ παντρεύτηκε τον Ιμπραήμ Πασά, ο οποίος είχε το ίδιο όνομα με τον πρώτο της σύζυγο. Το ζευγάρι απέκτησε το μοναδικό τους παιδί ένα γιο:
*τον Σουλτανζάντε Αλαεντίν Μπέη (1861-1915) 

Η Μουνιρέ πέθανε στις 29 Ιουνίου 1862 στην Κωνσταντινούπολη σε ηλικία 17 ετών, και είναι θαμμένη στον Τουρμπέ Μουνιρέ Σουλτάνα στο Τέμενος Φατίχ στην Κωνσταντινούπολη.
Ιζαμπέλ Ομπρέ

Η Ιζαμπέλ Ομπρέ (Isabelle Aubret, γεννήθηκε στις 27 Ιουλίου 1938) είναι Γαλλίδα τραγουδίστρια. Κέρδισε τον διαγωνισμό τραγουδιού της Eurovision το 1962 στο Λουξεμβούργο.
Μπεχιτζέ Σουλτάνα

Η Μπεχιτζέ Σουλτάνα (Οθ. Τούρκικα:كل من سلطان) (Τούρκικα: "Behice Sultan", 26 Αυγούστου 1848 - 21 Δεκεμβρίου 1876) ήταν κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Η Μπεχιτζέ γεννήθηκε στις 26 Αυγούστου 1848 στο Παλιό Παλάτι Τσιραγάν στην Κωνσταντινούπολη, ήταν κόρη του σουλτάνου Αμπντούλ Μετζίτ Α΄ και Νεσρίν Χανιμεφέντι. Η Φυματίωση είχε πολλά θύματα στο παλάτι, όπως και σε όλο τον κόσμο τον δέκατο ένατο αιώνα. Ένα από τα θυματά του ήταν και η Μπεχιτζέ Σουλτάν. Εκείνη τη στιγμή υπήρχε μια αφανή επιστολή από την Φελεκσού Καλφά, η οποία ήταν άρρωστη από ελονοσία.

Η Ώρα του γάμου της Μπεχιτζέ πλησίαζε, και η Φελεκσού ήταν χαρούμενη γι'αυτήν καθώς μετά τον γάμο θα έπρεπε να πάει μαζί της στο νέο παλάτι, αλλά την ίδια στιγμή ήταν και ανήσυχη για την υγεία της. Μια επιστολή της Φελεκσού προς την Μπεχιτζέ έγραφε:

Η Μπεχιτζέ πίστευε ότι ήταν αρκετά καλά για να παντρευτεί στις 4 Δεκεμβρίου 1876 στο Παλάτι Μπεμπέκ της Κωνσταντινούπολης το Νταμάτ Χαλίλ Χαμίντ Πασαζάντε, γιο του Μεχμέτ Νουρουλάχ Μπέη και εγγονό του Χαλίλ Χαμίντ Πασά, εν'όψη του γάμου τους δόθηκε το παλάτι στο Κουρού Τσεσμέ, στον Βόσπορο.

Η Μπεχιτζέ πέθανε μόλις δύο εβδομάδες μετά το γάμο της, στις 21 Δεκεμβρίου 1876 σε ηλικία 28 ετών στην Κωνσταντινούπολη. Είναι θαμμένη στο Τουρμπέ της Μουνιρέ Σουλτάνα, στο Τέμενος Φατίχ, στην Κωνσταντινούπολη.
2-ακετυλοφουράνιο

Το 2-ακετυλοφουράνιο (αγγλικά: 2-acetylfuran) είναι οργανική, ετεροαρωματική (δηλαδή ετεροκυκλική και αρωματική) ένωση, που αποτελείται από άνθρακα, υδρογόνο και οξυγόνο, με μοριακό τύπο C6H6Ο2.

Πιο συγκεκριμένα, είναι ετεροαρωματική κετόνη. Δομικά, το μόριό του 2-ακετυλοφουρανίου αποτελείται από έναν πενταμελή δακτύλιο με ένα ετεροάτομο οξυγόνου και μια ακετυλομάδα (CH3CO-). Στις συνηθισμένες συνθήκες, δηλαδή θερμοκρασία 25 °C και πίεση 1 atm, είναι στερεό, με (σχετικά χαμηλή κανονική) θερμοκρασία τήξης 30 °C, (σχετικά) υψηλό κανονικό σημείο βρασμού 168–169 °C και πυκνότητα 1.097,5 kg/m³, στους 20 °C. Το 2-ακετυλοφουράνιο είναι χρήσιμη ενδιάμεση (πρόδρομη) ένωση για τη σύνθεση χημικών και φαρμακευτικών προϊόντων, και ειδικότερα χρησιμοποιείται (μεταξύ άλλων) για την παραγωγή κεφαλοσπορινών, του γενόσημου αντιβιοτικού "cefuroxime".
Ασίλ Ζαβατά

Ο Ασίλ Ζαβατά (Achille Zavatta', 6 Μαΐου 1915 – 16 Νοεμβρίου 1993) ήταν Γάλλος κλόουν και καλλιτέχνης του τσίρκου. Έγινε διάσημος για τις ικανότητές του στην παντομίμα.
Χάλμπα

Η Χάλμπα (αραβικά: حلبا‎‎) είναι η πρωτεύουσα του Κυβερνείου Άκκαρ στο βόρειο Λίβανο, κοντά στα σύνορα με τη Συρία. Ο πληθυσμός της πόλης μοιράζεται μεταξύ σουνιτών μουσουλμάνων, χριστιανών Ορθοδόξων, χριστιανών Μαρωνιτών, καθώς και ακολούθων άλλων θρησκειών.
Άρκα

Η Άρκα (αραβικά: عرقا‎‎, Αρκάτ στη Βίβλο, Ιρκάτα στην αρχαία Φοινίκη) είναι ένα σουνιτικό παράκτιο χωριό (παλαιά πόλη) στο Κυβερνείο Ακκάρ του Λιβάνου, 22 χλμ. βορειοανατολικά της Τρίπολης. Η πρώην εκεί επισκοπή αποτέλεσε διπλή έδρα μητρόπολης των Καθολικών Λατίνων και Μαρωνιτών. Ο Ρωμαίος αυτοκράτορας Αλέξανδρος Σεβήρος γεννήθηκε στην Άρκα (Caesarea ή Arqa Caesarea υπό τους Ρωμαίους). Το χωριό είναι ξακουστό για τον Τελ Άρκα, έναν αρχαιολογικό χώρο που αφορά τη Νεολιθική Εποχή, καθώς και για την περίοδο των Σταυροφοριών όταν και υπήρχε εκεί το ομώνυμο στρατηγικής σημασίας κάστρο των Σταυροφόρων.
Ελμπιστάν

Το Ελμπιστάν (τουρκικά και κουρδικά: Elbistan) είναι περιοχή και πόλη στην Επαρχία Καχραμανμαράς της Τουρκίας. Το Ελμπιστάν αποτελεί την πιο πολυάνθρωπη περιοχή της επαρχίας Καχραμανμαράς. Αποτελεί επίσης τη μεγαλύτερη εδαφικώς περιοχή-περιφέρεια της επαρχίας και έχει την τέταρτη μεγαλύτερη σε έκταση πεδιάδα της χώρας.
Ο πληθυσμός της μητροπολιτικής του περιοχής είναι 95.037. Tο κλίμα είναι πολύ ξηρό, αλλά παρέχεται επαρκής άρδευση από τον ποταμό Τζεϋχάν, έναν από τους μεγαλύτερους στην Τουρκία.

Η πόλη αποτέλεσε την πρωτεύουσα του τουρκομανικού εμιράτου του Ντουλκαντίρ, μετά την απόσπασή της από τους Τουρκομάνους Ερετνίδες (τουρκικά: Ερέτνα) το 1337. Το 1277 οι Μαμελούκοι υπό τον σουλτάνο Μπαϋμπάρς νίκησαν ένα στρατό των Μογγόλων στη Μάχη του Ελμπιστάν. Η περιοχή ενσωματώθηκε στην Οθωμανική Αυτοκρατορία λίγο μετά την εκστρατεία των Οθωμανών στην Αίγυπτο των Μαμελούκων το 1512, παρόλο που σε κάποια τοπικά φέουδα εδόθησαν διάφοροι βαθμοί αυτονομίας, κυρίως γύρω από τις περιοχές Χατιτζεπινάρ και Κασανλί.

Η ονομασία "Ελμπιστάν" σημαίνει οπωρώνας στα αραβικά.

Κατηγορία:Ασιατικές πόλεις της Τουρκίας
Ποταμός Σονγκάτο

Ο Ποταμός Σονγκάτο είναι ποταμός στην βορειοδυτική Νέα Γουινέα της Ινδονησίας. Είναι παραπόταμος του ποταμού Ταριτάτου.
Αντρέ Ρυντέρ

O Αντρέ ή Αντρέα Ρυντέρ ή Ρίντερ (Andre ή Andrea Ryder), (1908-1971), ήταν Έλληνας συνθέτης που έζησε και δραστηριοποιήθηκε στην Αίγυπτο. Γεννήθηκε στις 10 Αυγούστου του 1908 στην Ελλάδα, και το πραγματικό του όνομα ήταν Ανδρέας Αναγνώστου ή Αναγνώστης. Δεν γνωρίζουμε πολλά πράγματα για τα χρόνια της νεότητάς του. Ταξίδεψε στην Αίγυπτο, έζησε και εργάστηκε εκεί ως συνθέτης κινηματογράφου, ενώ το 1970 τιμήθηκε με την Αιγυπτιακή υπηκοότητα. Ο Αντρέ Ρυντέρ συνέθεσε μουσική για 61 αιγυπτιακές ταινίες και για 6 ελληνικές. Επίσης, εργάστηκε ως συνθέτης στην Αιγυπτιακή Εθνική Ραδιοφωνία, καθώς και συνέθεσε τον εθνικό ύμνο της Ηνωμένης Αραβικής Δημοκρατίας. Πήρε μέρος σε πολλά διεθνή φεστιβάλ με συνθέσεις του, όπως το 1969 στην Βαρκελώνη, το 1970 στο Τόκιο και στην Αθήνα. Του απονεμήθηκε το Παράσημο της Δημοκρατίας από τον Αιγύπτιο Πρόεδρο Γκαμάλ Αμπντέλ Νάσερ. Το 2008 μάλιστα, εορτάστηκαν τα 100 χρόνια από την γέννησή του, εκδήλωση που πραγματοποιήθηκε στη νέα Βιβλιοθήκη της Αλεξάνδρειας. Ο Αντρέ Ρυντέρ σκοτώθηκε σε μία φιλονικία στο Μπουένος Άιρες (Αργεντινή) κατά τη διάρκεια μιας περιοδείας του, στις 5 Μαρτίου 1971. 

ΕΡΓΟΓΡΑΦΙΑ

Ακολουθεί κατάλογος με μερικές από τις ταινίες στις οποίες συνέθεσε την μουσική.
* 1952 Ένα Βότσαλο στη λίμνη
* 1954 Δεσποινίς ετών 39
* 1956 Mawad gharam
* 1956 Κυριακάτικο Ξύπνημα (ως Ανδρέας Αναγνώστης)
* 1958 Wind of Hate
* 1959 The Nightingale's Prayer
* 1961 Nahr el hub
* 1964 El bab el maftuh
* 1965 Agla mn hayaty
* 1967 Al moukhareboun (The saboteurs)
* 1967 El eib (The Vice)
* 1967 El khouroug min el guana (Leaving Heaven)
* 1967 El lekaa el tani (The Second Meeting)
* 1967 El nessef el akhar (The Other Half)
* 1967 El saman wal karif
* 1967 Moaskar el banat
* 1968 El ragol el-lazi fakad zilloh (The Man who lost his shadow)
* 1969 Al hob al kabeer (The Great Love)
Βιριδιάνα

To Βιριδιάνα (πρωτότυπος τίτλος: "Viridiana") είναι ισπανική-μεξικανική ταινία του 1961 σε σκηνοθεσία Λουίς Μπουνιουέλ. To σενάριο είναι του σκηνοθέτη και του Χούλιο Αλεχάντρο και βασίζεται ελαφρώς στη νουβέλα "Halma" του Μπενίτο Πέρεζ Γκαλντός.

Κέρδισε τον Χρυσό Φοίνικα στο 14ο Φεστιβάλ των Καννών.
Ινγκεγκέρδη της Νορβηγίας

H Ινγκεγκέρδη της Νορβηγίας ή Ινγκεγκέρδη Χάραλντσντοττερ ("Ingegjerd Haraldsdatter", π. 1046 - π. 1120) ήταν Νορβηγή πριγκίπισσα η οποία με δυο διαδοχικούς γάμους έγινε πρώτα βασίλισσα της Δανίας και στην συνέχεια βασίλισσα της Σουηδίας. Οι δύο σύζυγοι της ήταν ο Όλαφ Α΄ της Δανίας και ο Φίλιππος της Σουηδίας. 
H Ινγκεγκέρδη ήταν κόρη του Χάραλντ Γ΄ της Νορβηγίας και της Έλισιβ του Κιέβου, κόρης του Μεγάλου πρίγκηπα του Κιέβου Γιαροσλάβ του Σοφού, και δισέγγονη του Όλαφ Σκότκονουνγκ. Παντρεύτηκε τον πρίγκιπα Όλαφ της Δανίας μετά την συνθήκη ειρήνης που συνήφθη μεταξύ Δανίας και Νορβηγίας γύρω στο 1067. Σύμφωνα με την ίδια συνθήκη η ετεροθαλής αδελφή της Ινγκεγκέρδης, Ίνγκεριτ της Δανίας παντρεύτηκε τον Όλαφ Γ΄ της Νορβηγίας ετεροθαλή αδελφό της Ινγκεγκέρδης. Ο Όλαφ στέφθηκε βασιλιάς της Δανίας (1086) και η Ινγκεγκέρδη έγινε μαζί του βασίλισσα. 
Μετά τον θάνατο του πρώτου συζύγου της ταξίδευσε στην Σουηδία, εκεί πραγματοποίησε τον δεύτερο γάμο της με τον πρίγκηπα Φίλιππο ανιψιό του Ίνγκε του Γηραιού (1095 - 1096). Ο Φίλιππος έγινε βασιλιάς της Σουηδίας και η ίδια η Ινγκεγκέρδη βασίλισσα για δεύτερη φορά αλλά δεν είναι τίποτα γνωστό σχετικά με τον δεύτερο γάμο της. Χήρεψε για δεύτερη φορά το 1118. Δεν είναι γνωστά με ακρίβεια τα έτη της γέννησης και του θανάτου της, το βέβαιο όμως είναι ότι πέθανε μετά τον δεύτερο σύζυγο της Φίλιππο με τον οποίο δεν απέκτησε παιδιά. 
Με τον πρώτο σύζυγο της Όλαφ Α΄ της Δανίας παιδιά της απέκτησε μια κόρη την Ούλβιλντ Όλαφσντοττερ της Δανίας.
Οραλχάν Ομιρτάγιεφ

Ο Οραλχάν Ομιρτάγιεφ (γεννηθείς στις 16 Ιουλίου 1998) είναι Καζάκος ποδοσφαιριστής που παίζει ως επιθετικός στην ΦΚ Σαχτιόρ Καραγκαντί.
Λαϊκή Δημοκρατία της Ταννού Τιβά

Η Λαϊκή Δημοκρατία της Ταννού Τιβά ήταν ένα μερικώς αναγνωρισμένο ανεξάρτητο κράτος. Αν και τυπικά ήταν ένα κυρίαρχο, ανεξάρτητο έθνος από το 1921 ως το 1944, θεωρήθηκε όμως δορυφορικό κράτος της Σοβιετικής Ένωσης. Ιδρύθηκε πάνω στα πρώην εδάφη του τιβανικού προτεκτοράτου της Ρωσικής Αυτοκρατορίας, το Κράι Ουργιανχάισκι, ενώ αποτέλεσε μέρος της δυναστείας των Τσινγκ μέχρι το 1911.

Η Σοβιετική Ένωση και η Μογγολική Λαϊκή Δημοκρατία ήταν οι μόνες χώρες που αναγνώρισαν την ανεξαρτησία της. Το 1944 η Ταννού Τιβά προσχώρησε στη Σοβιετική Ένωση. Επί του παρόντος, το έδαφος που αντιστοιχεί στη Ταννού Τιβά είναι η σημερινή Δημοκρατία της Τιβά εντός της Ρωσικής Ομοσπονδίας.
Ευγενία Κωτούλα

H Ευγενία Κωτούλα (Κοζάνη, 23 Οκτωβρίου 1986), είναι Ελληνίδα καλαθοσφαιρίστρια. Διαθέτοντας ύψος 1,83 μέτρα αγωνίζεται στις θέσεις Σμολ και Πάουερ φόργουορντ για τον Γ.Σ.Κ. Λασσάνης Κοζάνης.
Θέμος Άννινος

Ο Θέμος Άννινος (1845-1916) ήταν Έλληνας γελοιογράφος. Θεωρείται αναμορφωτής και κορυφαίος Έλληνας γελοιογράφος του 19ου αιώνα.
Λακόν

μικρογραφία|260x260px
Η Λακόν (γαλλικά: "Lacaune") είναι γαλλική φυλή προβάτων, με κατεύθυνση την γαλακτοπαραγωγή. Είναι η σπουδαιότερη φυλή της Γαλλίας και μία από τις σημαντικότερες παγκοσμίως. Έλαβε την ονομασία της από την ομώνυμη πόλη στο νομό Ταρν, στα νότια του Μασίφ Σαντράλ. Στην περιοχή αυτή, καθώς και στους νομούς Αβεϊρόν, Ερώ και Λοζέρ βρίσκονται τα κυριότερα κέντρα εκτροφής της φυλής. Το γάλα των προβατινών χρησιμοποιείται για την παραγωγή του γνωστού τυριού ροκφόρ.
Νέα Εκκλησία

Η Νέα Εκκλησία ήταν ναός που χτίστηκε από τον Βυζαντινό Αυτοκράτορα Βασίλειο Α΄ στην Κωνσταντινούπολη μεταξύ των ετών 876-80. Ήταν η πρώτη μνημειακή εκκλησία που χτίστηκε στη Βυζαντινή πρωτεύουσα, μετά την Αγία Σοφία, τον 6ο αιώνα, και σηματοδοτεί την αρχή της μέσης περιόδου της Βυζαντινής αρχιτεκτονικής. Παρέμεινε σε χρήση μέχρι την Παλαιολόγεια περίοδο. Χρησιμοποιήθηκε ως πυριτιδαποθήκη από τους Οθωμανούς, το κτίριο καταστράφηκε το 1490 αφού χτυπήθηκε από κεραυνό.
Μπιενβενίδο Γράνδα

Ο Μπιενβενίδο Γράνδα (ισπ. "Bienvenido Granda", 1915 - 1983), ήταν κουβανός μουσικός και τραγουδιστής, του μπολέρο, σον μοντούνος, γκουαράτσα και άλλων ρυθμών κουβανικής μουσικής.
Ιρανικό Ιντερμέτζο

Το Ιρανικό Ιντερμέτζο είναι ιστορικός όρος που αντιστοιχεί σε μια περίοδο που σηματοδότησε την άνοδο ποικίλων γηγενών ιρανικών μουσουλμανικών δυναστειών στο Ιρανικό Υψίπεδο. Ο όρος αυτός χρησιμοποιείται για την ενδιάμεση ιστορική περίοδο (ιντερλούδιο) μεταξύ της πτώσης των Αράβων Αββασιδών και την οριστική ανάδυση των Σελτζούκων Τούρκων τον 11ο αιώνα. Η ιρανική αναγέννηση συνίστατο στην ιρανική αφύπνιση εδρασμένη σε ιρανικό έδαφος, υπό ένα αναγεννημένο ιρανικό εθνικό πνεύμα και πολιτισμό σε ισλαμική μορφή.
Τζέιμς Χάτον

thumb|255px|Η επιγραφή στον τάφο του Τζέιμς Χάτον
Ο Τζέιμς Χάτον ("James Hutton", Ιούνιος 1726 – 26 Μαρτίου 1797) ήταν Σκωτσέζος γεωλόγος, ιατρός, φυσιοδίφης και πειραματιστής γεωπόνος. Υπήρξε ο εισηγητής της θεωρίας του ομοιομορφισμού στη γεωλογία, η οποία εξηγεί τα χαρακτηριστικά του γήινου φλοιού ως δημιουργήματα φυσικών διαδικασιών που συμβαίνουν σε κλίμακες γεωλογικού χρόνου. Το έργο του καθιέρωσε τη γεωλογία ως επιστήμη, και για τον λόγο αυτό αναφέρεται συχνά ως ο «πατέρας της νεότερης γεωλογίας».

Παρατηρώντας και διατυπώνοντας προσεκτικά αιτιολογημένα επιχειρήματα, ο Χάτον κατέληξε στο συμπέρασμα ότι η Γη διαμορφώνεται συνεχώς. Αναγνώρισε ότι η ιστορία της Γης μπορούσε να προσδιορισθεί από την κατανόηση τού πώς λειτουργούν "σήμερα" διεργασίες όπως η αποσάθρωση και απόθεση ιζημάτων. Οι θεωρίες του για τη γεωλογία και τον γεωλογικό χρόνο εντάχθηκαν στην άποψη του πλουτωνισμού. Κάποια από τα γραπτά του περιέχουν μια πρόδρομη διατύπωση της Θεωρίας της Γαίας.
Ανάντα Μαχιντόν

Ο Ανάντα Μαχιντόν (ταϊλανδέζικα:. อานันทมหิดล, 20 Σεπτεμβρίου 19259 Ιουνίου 1946) ήταν ο όγδοος μονάρχης της Ταϊλάνδης από τη Δυναστεία των Τσάκρι, με το βασιλικό όνομα Ράμα ο 8ος. Το «Ανανταμαχιντόν» στην ταϊλανδική γλώσσα είναι μία λέξη, επέχει θέση βαφτιστικού ονόματος και σημαίνει «η χαρά του Μαχιντόν» (του πατέρα του).

Ο Ανάντα Μαχιντόν γεννήθηκε στη Χαϊδελβέργη της Γερμανίας, και ήταν γιος του πρίγκιπα Μαχιντόν Αντουνιαντέτ και της πριγκίπισσας Σριναχαρίνθρα. Την εποχή που αναγνωρίσθηκε ως βασιλιάς από την Εθνοσυνέλευση της Ταϊλάνδης, μετά την παραίτηση του θείου του (του Πραγιαντιπόκ) από τον θρόνο, ήταν ένα δεκάχρονο παιδί που είχε ήδη μείνει ορφανό από πατέρα και ζούσε με τους δικούς του στην Ελβετία. Επέστρεψε στην Ταϊλάνδη μετά το τέλος του Β΄ Παγκόσμιου Πολέμου, τον Δεκέμβριο του 1945, αλλά έξι μήνες αργότερα βρέθηκε δολοφονημένος στο κρεβάτι του με μία σφαίρα στο μέτωπο. Αρχικώς πιστεύθηκε ότι ήταν ατύχημα ή αυτοκτονία, αλλά σύντομα ο θάνατός του αποδόθηκε σε δολοφονία από τους ιατροδικαστές και τρεις υπηρέτες εκτελέσθηκαν αργότερα ως υπεύθυνοι. Οι μυστηριώδεις συνθήκες που περιβάλλουν τον θάνατό του έχουν αποτελέσει αντικείμενο πολλών συζητήσεων.
Grupo Pachuca

Grupo Pachuca ονομάζεται ένας από τους πιο σημαντικούς επιχειρηματικούς ομίλους στο Μεξικό. Βρίσκεται στην πόλη της Πατσούκα στην πολιτεία Ιδάλγο, ενώ μαζί με το Grupo Carso είναι ιδιοκτήτης των επαγγελματικών ομάδων ποδοσφαίρου Πατσούκα, Μινέρος ντε Σακατέκας, Λεόν, Τλαξκάλα και Έβερτον ντε Βίνια ντελ Μαρ (επενδυτές), καθώς και διάφορα επίπεδα της επιχείρησης και το Πανεπιστήμιο Ποδοσφαίρου και Αθλητισμού (Universidad del Fútbol y Ciencias del Deporte).
Τιλιτσίκι

Το Τιλιτσίκι () είναι αγροτική περιοχή ("σέλο") και το διοικητικό κέντρο της επαρχίας Ολγιουτόρσκι του Κοριακικού Θύλακα στο Κράι Καμτσάτκα της Ρωσίας. Το συγκεκριμένο χωριό βρίσκεται στον Κόλπο Κόρφα της Χερσονήσου Καμτσάτκα. Απέχει 1.070 χιλιόμετρα από το Πετροπαβλόφσκ-Καμτσάτσκι και 370 χιλιόμετρα από την Παλάνα.
Τιμγκάντ

Η Τιμγκάντ ("Thamugas" ή "Θαμουγκάντι "στην παλιά βερβερική γλώσσα) ήταν Ρωμαίο-βερβερικός οικισμός στα όρη Aurès της Αλγερίας. Ιδρύθηκε από τον Αυτοκράτορα Τραϊανό γύρω στο 100 μ.Χ. Το πλήρες όνομα της πόλης ήταν "Colonia Marciana Ulpia Traiana Thamugadi". Ο Τραϊανός έδωσε το όνομα της πόλης προς τιμήν της μητέρας του, Marcia, της μεγαλύτερης αδελφής του, Ulpia Marciana, και του πατέρα του, Marcus Ulpius Traianus.

Η πόλη βρίσκεται στην σημερινή Αλγερία, περίπου 35 χλμ. ανατολικά από την πόλη της Μπάτνα, και τα ερείπιά της είναι αξιοσημείωτα ως ένα από τα καλύτερα σωζόμενα παραδείγματα ρυμοτομίας, όπως εφαρμόστηκε στην Ρωμαϊκή πολεοδομία.
Τάκης Χρυσικάκος

Ο Τάκης Χρυσικάκος (γεν. στη Νίκαια Αττικής στις 6 Μαρτίου του 1953) είναι Έλληνας ηθοποιός.
Grupo Carso

Grupo Carso είναι η ονομασία μεξικανικού ομίλου εταιρειών ετερογενών δραστηριοτήτων που ανήκει στον Κάρλος Σλιμ. Δημιουργήθηκε το 1990 μετά τη συγχώνευση των Corporación Industrial Carso και Grupo Inbursa. Το όνομα Carso προέρχεται από τα αρχικά των Carlos Slim και Soumaya Domit de Slim, σύζυγό του.

Το Μάιο του 2014, ο χρηματιστηριακός κλάδος είχε κεφαλαιοποίηση χρηματιστηριακών κεφαλαίων άνω των 12 δισεκατομμυρίων δολαρίων ΗΠΑ.
On Your Feet or on Your Knees

On Your Feet or on Your Knees είναι ο τίτλος του ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή διπλού δίσκου βινυλίου στις 27 Φεβρουαρίου του 1975 μέσω της δισκογραφικής εταιρείας "Columbia". 

Οι ηχογραφήσεις του άλμπουμ πραγματοποιήθηκαν κατά την διάρκεια της περιοδείας για την προώθηση του δίσκου "Secret Treaties", στις εμφανίσεις του συγκροτήματος στο Academy of Music της Νέας Υόρκης, το Paramount Theatre του Πόρτλαντ, το Paramount Theatre του Σιάτλ, το Show Palace του Φοίνιξ, το Long Beach Arena της Καλιφόρνια, το P.N.E. Coliseum του Βανκούβερ και το Capitol Theatre του Νιου Τζέρσεϊ.

Σκαρφάλωσε στην 22η θέση του αμερικάνικου καταλόγου επιτυχιών και στην ίδια θέση των RPM Charts του Καναδά, ενώ έχει βραβευθεί ως χρυσός δίσκος.
Παναγιώτης Ρέτσος

O Παναγιώτης Ρέτσος (Γιοχάνεσμπουργκ, Νότια Αφρική, 9 Αυγούστου 1998) είναι Έλληνας επαγγελματίας ποδοσφαιριστής, που αγωνίζεται ως αμυντικός στην Μπουντεσλίγκα για την Μπάγερ 04 Λεβερκούζεν, καθώς και στην Εθνική Ελλάδας. Από το 2020, αγωνίζεται ως δανεικός στη Λιγκ 1, για τη Σαιντ-Ετιέν.

Η μεταγραφή του αντί του τιμήματος των 22 εκατομμυρίων ευρώ τον Αύγουστο του 2017 στην Μπάγερ Λεβερκούζεν από τον Ολυμπιακό Πειραιώς (στον οποίο υπήρξε την ίδια χρονιά ο νεότερος αρχηγός στην ιστορία του συλλόγου) αποτέλεσε την ακριβότερη μεταγραφή τόσο για τον Ολυμπιακό όσο και Έλληνα ποδοσφαιριστή όλων των εποχών.
Bobbysocks

Οι Bobbysocks! είναι νορβηγικό ποπ συγκρότημα που αποτελείται από την Σουηδή Χάνε Κρουγκ (Hanne Krogh) και τη Σουηδο-Νορβηγή Ελίζαμπεθ Αντρεάσεν. Κέρδισαν τον διαγωνισμό τραγουδιού της Eurovision του 1985 με το τραγούδι "La det swinge" ("Let it swing").
División Mayor del Fútbol Profesional Colombiano

Η División Mayor del Fútbol Profesional Colombiano (DIMAYOR) είναι ο φορέας που είναι υπεύθυνος για τη διαχείριση και τη ρύθμιση των επαγγελματικών πρωταθλημάτων ποδοσφαίρου στην Κολομβία και συγκεκριμένα των κατηγοριών Πριμέρα Α και Πριμέρα Β, του Κόπα Κολόμπια και της Σουπερλίγα Κολόμπια, όπου αγωνίζονται μεταξύ τους οι δύο πρωταθλήτριες της Πριμέρα Α της περασμένης περιόδου.

Η DIMAYOR ιδρύθηκε στις 26 Ιουνίου του 1948 στην Μπαρανκίγια. Στις 23 Νοεμβρίου του 2015, καθήκοντα προέδρου ανέλαβε ο Χόρχε Φερνάντο Περδόμο, ο οποίος διαδέχθηκε τον Ραμόν Χεσουρούν έπειτα από 13 χρόνια στην προεδρία του οργανισμού.
Σάντρα Κιμ

Η Σάντρα Καλνταρόνε (Sandra Caldarone, γεννήθηκε στις 15 Οκτωβρίου 1972), περισσότερο γνωστή ως Σάντρα Κιμ, είναι Βελγίδα τραγουδίστρια με ιταλικές ρίζες. Κέρδισε τον διαγωνισμό τραγουδιού της Eurovision το 1986. Ήταν κόρη Ιταλού μετανάστη από την Τορεμπρούνα της επαρχίας Κιέτι στην περιφέρεια Αμπρούτσο της Ιταλίας.

Η Κιμ γεννήθηκε στο Μοντενί της Λιέγης και ξεκίνησε να τραγουδά από την ηλικία των επτά ετών. Όταν κέρδισε την Eurovision ήταν μόλις 13 ετών και έγινε η νεαρότερη σε ηλικία νικήτρια του διαγωνισμού, παρότι οι στίχοι του νικητήριου τραγουδιού "J'aime la vie" ("Αγαπώ τη ζωή") ισχυρίζονταν ότι ήταν 15 ετών. Η Ελβετία ζήτησε την ακύρωση της νίκης μετά την αποκάλυψη της πραγματικής ηλικίας της Κιμ, χωρίς αποτέλεσμα. Η Σάντρα Κιμ εκπροσώπησε ξανά το Βέλγιο στο Φεστιβάλ Μουσικής της Γιαμάχα στο Τόκιο, το φθινόπωρο του 1986 με το τραγούδι των τίτλων από τη γαλλική σειρά κινουμένων σχεδίων "Il était une fois... la vie". Το άλμπουμ της "Make Up" κυκλοφόρησε στις 12 Μαΐου 2011, με τραγούδια που έγραψαν διάσημοι Βέλγοι καλλιτέχνες, όπως οι Ανταμό (επίσης Ιταλοβέλγος), Ντάνι Κλάιν (Vaya Con dios), Οζάρκ Ανρί, Αντονί Σινάτρα (Piano Club), Ζακ Ντιβάλ και Νταβίντ Μπαρτολομέ (Sharko).
Πανεπιστήμιο της Μελβούρνης

Το Πανεπιστήμιο της Μελβούρνης ("University of Melbourne") είναι δημόσιο πανεπιστήμιο στη Μελβούρνη, το δεύτερο αρχαιότερο σε ολόκληρη την Αυστραλία, με έτος ιδρύσεως το 1853.. Πρόσφατες κατατάξεις το βαθμολογούν ως το καλύτερο πανεπιστήμιο της Αυστραλίας. Αποτελείται από 11 αυτόνομες ακαδημαϊκές μονάδες και συνδέεται με πολλά ινστιτούτα και ερευνητικά κέντρα. 4 πρωθυπουργοί και 5 Γενικοί Κυβερνήτες της Αυστραλίας έχουν αποφοιτήσει από το Πανεπιστήμιο της Μελβούρνης. Ακόμα σημαντικότερο, εννέα κάτοχοι Βραβείου Νόμπελ έχουν διατελέσει φοιτητές ή διδάσκοντές του, περισσότεροι από κάθε άλλο πανεπιστήμιο της χώρας.
Ομοσπονδία Ποδοσφαίρου Περού

Η Ομοσπονδία Ποδοσφαίρου Περού (ισπανικά: "Federación Peruana de Futbol ", FPF) είναι το ανώτατο διοικητικό όργανο όσον αφορά το άθλημα του ποδοσφαίρου στο Περού. Ιδρύθηκε στις 23 Αυγούστου του 1922 ενώ το 1924 έγινε μέλος της FIFA, καθώς και το 1925 της CONMEBOL. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων, όπως και των ερασιτεχνικών πρωταθλημάτων του Περού.

Τα επαγγελματικά πρωταθλήματα της χώρας διοργανόνωνται από την Αθλητική Ομοσπονδία Επαγγελματικού Ποδοσφαίρου (ADFP) υπό την εποπτεία της Ομοσπονδίας Ποδοσφαίρου Περού.
Σαλιμά Ικράμ

Η Σαλιμά Ικράμ είναι πακιστανή αρχαιολόγος και αιγυπτιολόγος, με ειδικότητα στον τομέα της μουμιοποίησης στην Αρχαία Αίγυπτο.
Χέντβιχ της Σαξονίας

Η Χέντβιχ της Σαξονίας ("Hadwig von Sachsen", περί το 914 – 10 Μαΐου 965), μέλος της δυναστείας των Οθωνιδών, δούκισσα των Φράγκων και κόμισσα των Παρισίων ήταν η μικρότερη κόρη του Ερρίκου Α΄ του Ορνιθοθήρα και της δεύτερης συζύγου του Ματθίλδης, κόρης του Ντήτριχ κόμη του Ρίνγκελχαϊμ. Τα αδέλφια της ήταν ο Όθων Α΄ της Γερμανίας, ο Ερρίκος Α΄ της Βαυαρίας, η Γκερμπέργκα της Σαξονίας σύζυγος του Λουδοβίκου Δ΄ της Γαλλίας και ο Μπρούνο ο Μέγας αρχιεπίσκοπος της Κολωνίας. Παντρεύτηκε τον πρίγκιπα από την δυναστεία των Ροβερτιανών Ούγο τον Μέγα, με τον θάνατο του συζύγου της διετέλεσε κηδεμόνας του μεγαλύτερου γιου τους Ούγου Καπέτου, ιδρυτή της δυναστείας των Καπετιδών. Όταν ήρθε στην εξουσία ο αδελφός της αυτοκράτορας Όθων τακτοποίησε τον γάμο της αδελφής του Χέντβιχ με τον δούκα των Δυτικών Φράγκων Ούγο τον Μέγα για να δηλώσει την υποστήριξη του στους Ροβερτιανούς οι οποίοι ήταν σε διαμάχη με τον Λουδοβίκο Δ΄ της Γαλλίας. Η Χέντβιχ ήταν η τρίτη σύζυγος του Ούγου του Μέγα, μαζί του απέκτησε :

* Βεατρίκη της Γαλλίας 912-978, παντρεύτηκε τον Φρειδερίκο Α΄ δούκα της Άνω Λωρραίνης. 
* Ούγος "Καπέτος" π.939-996, δούκας & βασιλιάς των Φράγκων.
* Έμμα 943-968, παντρεύτηκε τον Ριχάρδο Α΄ του Οίκου της Νορμανδίας κόμη του Ρουέν.
* Όθων 944-965, δούκας της Βουργουνδίας.
* Ερρίκος Α΄ 946-1002, κόμης του Νεβέρ & δούκας της Βουργουνδίας.

Όταν πέθανε ο σύζυγος της, ο μεγαλύτερος γιος τους Ούγος Καπέτος ήταν ακόμα ανήλικος (956), η Χέντβιχ έγινε κηδεμόνας του στις κτήσεις του πατέρα του που κληρονόμησε. Ο αδελφός της Μπρούνο, αρχιεπίσκοπος της Κολωνίας έγινε και εκείνος αντιβασιλιάς και κηδεμόνας για λογαριασμό του Ούγου Καπέτου. Ο Μπρούνο ήταν επίσης κηδεμόνας του άλλου του ανιψιού Λοθαρίου της Φραγκίας, γιου της αδελφής του Γκερμπέργκα, η κηδεμονία των δυο πριγκίπων έκανε τον Μπρούνο έναν από τους πιο ισχυρούς ευγενείς στο βασίλειο των Δυτικών Φράγκων. Η Χέντβιχ υποστήριξε τον αδελφό της στην σύγκρουση του με τον Ρεντζινάρ Γ΄ του Αινώ και ήταν διαιτητής στην διαμάχη ανάμεσα στον γιο της Ούγο Καπέτο και τον αδελφό της Λοθάριο, αναφέρεται για τελευταία φορά σε έγγραφο το 958.
Asociación Deportiva de Fútbol Profesional

H Asociación Deportiva de Fútbol Profesional (ADFP) είναι ο φορέας που είναι υπεύθυνος για τη διοργάνωση του Καμπεονάτο Ντεσεντραλισάδο που αποτελεί την πρώτη κατηγορία στο Περού. Τελεί υπό την εποπτεία της Ομοσπονδίας Ποδοσφαίρου Περού.

Ιδρύθηκε στις 12 Μαΐου του 1912 με την ονομασία "Liga Peruana de Foot Ball", από τέσσερις συλλόγους της πόλης Λίμα, με τον πρώτο πρόεδρο τον Ρ. Ρέντσο.

Αποτελείται από δεκαέξι (16) επαγγελματικούς ποδοσφαιρικούς συλλόγους που συμμετέχουν στο Καμπεονάτο Ντεσεντραλισάδο, το κορυφαίο πρωτάθλημα της χώρας.
Δωροθέα του Βρανδεμβούργου

Η Δωροθέα του Βρανδεμβούργου ("Dorothea af Brandenburg", 1430 - 10 Νοεμβρίου 1495) ήταν βασίλισσα της Δανίας (1445 - 1448 και 1449 - 1481), βασίλισσα της Νορβηγίας (1445 - 1448 και 1450 - 1481) και βασίλισσα της Σουηδίας (1445 - 1448 και 1457 - 1464) λόγω των γάμων της με τον Χριστόφορο της Βαυαρίας και τον Χριστιανό Α΄ της Δανίας. Διετέλεσε αντιβασίλισσα κατά την διάρκεια της μεσοβασιλείας του 1448 και κατά την απουσία του δεύτερου συζύγου της.
Agents of Fortune

Agents of Fortune είναι ο τίτλος του τέταρτου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 21 Μαΐου του 1976 μέσω της δισκογραφικής εταιρείας "Columbia".
Spectres

Spectres είναι ο τίτλος του πέμπτου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου το Νοέμβριο του 1977 μέσω της δισκογραφικής εταιρείας "Columbia".
Οίκος της Νορμανδίας

Ο Οίκος της Νορμανδίας (γαλλικά: "Maison de Normandie", αγγλικά: "House of Normandy") είναι ένας δυναστικός οίκος της Ευρώπης, που έδωσε τρεις βασιλείς της Αγγλίας, επτά δούκες της Νορμανδίας, έναν κόμη της Φλάνδρας, κά . Ο αρχηγέτης του Οίκου, ο Βίκινγκ Ρόλλο από τη Νορβηγία, εγκαταστάθηκε στη Βόρεια Γαλλία και έγινε κόμης της Ρουέν. Οι απόγονοί του έγιναν δούκες της Νορμανδίας και από το 1066, όταν ο Γουλιέλμος Α΄ αποβιβάστηκε στη Βρετανία, έγιναν βασιλείς της Αγγλίας. Το 1135 απεβίωσε ο τελευταίος άρρην απόγονος του Οίκου, ο Ερρίκος Α΄ και τη διαδοχή διεκδίκησαν ο ανιψιός του Στέφανος του Μπλουά και ο εγγονός του Ερρίκος Β΄ της Αγγλίας. Αφού βασίλευσε ο πρώτος (1135-54) τον διαδέχθηκε ο δεύτερος και οι απόγονοί του από τον Οίκο των Ανζού.

Τον Ιανουάριο του 1066 απεβίωσε ο Εδουάρδος ο Εξομολογητής της Αγγλίας, άτεκνος, εξάδελφος του πατέρα του Γουλιέλμου Α΄. Τον διαδέχθηκε ο αδελφός της συζύγου του Έντγκιθ, ο Χάρολντ Β΄ της Αγγλίας. Ο Γουλιέλμος Α΄ μάζεψε στρατό, πέρασε τη Μάγχη και στις 14 Οκτωβρίου 1066 νίκησε στη μάχη του Χάστινγκς τον Χάρολντ Β΄ και τον διαδέχθηκε ως βασιλιάς της Αγγλίας.
Ο Επίμονος Κηπουρός

Ο Επίμονος Κηπουρός (πρωτότυπος τίτλος: The Constant Gardener) είναι ταινία του 2005 σε σκηνοθεσία του Φερνάντο Μεϊρέγιες. Το σενάριο είναι βασισμένο στο ομότιτλο βιβλίο του Τζον Λε Καρρέ.
Ζεζκέντ

Το Ζεζκέντ () είναι χωριό στην Επαρχία Μποροντουλίχα της Περιφέρειας Ανατολικού Καζακστάν, στο ανατολικό Καζακστάν. Απέχει 40 χιλιόμετρα από το διοικητικό κέντρο της επαρχίας, την Μποροντουλίχα.

Σύμφωνα με την απογραφή του 1999, το χωριό είχε πληθυσμό 10.554 κατοίκων. Από αυτούς οι 5.485 ήταν άνδρες και οι 5.069 ήταν γυναίκες. Σύμφωνα με την απογραφή του 2009, το χωριό είχε πληθυσμό 9.888 κατοίκων. Από αυτούς, οι 4.727 ήταν άνδρες και οι 5.161 ήταν γυναίκες.
Ευτροπία

Η Ευτροπία ("Eutropia", ... - μετά το 325) ήταν σύζυγος του Ρωμαίου αυτοκράτορα Μαξιμιανού. Είχαν δύο ή, κατ' άλλους, τρία παιδιά: τον Μαξέντιο, τη Φαύστα (σύζυγο του Κωνσταντίνου Α΄) και τη Φλαβία Μαξιμιανή Θεοδώρα, η οποία πιθανόν να ήταν κόρη της από προηγούμενο γάμο. 

Η Ευτροπία πέθανε μετά από τα παιδιά της, με εξαίρεση ίσως τη Φαύστα, μετά από το 325. Σύμφωνα με κάποιες πηγές, είχε γίνει χριστιανή.
Οίκος του Νάσσαου

Ο Οίκος του Νάσσαου είναι δυναστικός οίκος της Ευρώπης, που μέλη του έγιναν βασιλείς της Ολλανδίας, πρίγκιπες της Οράγγης, μεγάλοι δούκες του Λουξεμβούργου και ένα μέλος του έγινε βασιλιάς της Γερμανίας. Ο οίκος πήρε την ονομασία του από την κυριαρχία που ήταν συνδεδεμένη με το Κάστρο του Νάσσαου που βρίσκεται στο Νάσσαου, Ρηνανία-Παλατινάτο, Γερμανία.
2,3-λουτιδίνη

Η 2,3-λουτιδίνη (αγγλικά "2,3-lutidine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 2,3-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς του διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.
Liga del Fútbol Profesional Boliviano

Η Liga del Fútbol Profesional Boliviano (LFPB) είναι ο φορέας που είναι υπεύθυνος για τη διοργάνωση του πρωταθλήματος της Πριμέρα Ντιβισιόν στη Βολιβία, το οποίο αντικατέστησε το Κόπα Σιμόν Μπολίβαρ, που αποτέλεσε την πρώτη διοργάνωση σε εθνικό επίπεδο από το 1960 έως το 1976. Η LFPB ήταν ο τρίτος κατά σειρά φορέας επαγγελματικού ποδοσφαίρου που συστάθηκε, από τη δεκαετία του 50.
ESPN

Το ESPN (ολογράφως: Entertainment and Sports Programming Networks) είναι παγκόσμιο καλωδιακό και δορυφορικό αθλητικό τηλεοπτικό κανάλι που εδρεύει στις ΗΠΑ, το οποίο ανήκει στην ESPN Inc., κοινή επιχείρηση μεταξύ της εταιρείας The Walt Disney Company και της Hearst Corporation (κατέχει μειοψηφικό μερίδιο 20%).

Το ESPN μεταδίδεται κυρίως από στούντιο που βρίσκονται στο Μπρίστολ του Κοννέκτικατ. Το δίκτυο διαθέτει επίσης γραφεία στο Μαϊάμι, τη Νέα Υόρκη, το Σιάτλ, το Σαρλότ και το Λος Άντζελες. Ενώ το ESPN είναι ένα από τα πιο επιτυχημένα αθλητικά δίκτυα, ασκείται πολλή κριτική προς αυτό, η οποία περιλαμβάνει κατηγορίες για μεροληπτική κάλυψη, όπως και διαμάχες με μεμονωμένους ραδιοτηλεοπτικούς φορείς και αναλυτές.

Από το Φεβρουάριο του 2015, το ESPN είναι διαθέσιμο σε περίπου 94.396.000 συνδρομητές (81,1% των συνδρομητών με τουλάχιστον μία τηλεόραση) στις Ηνωμένες Πολιτείες. Η εταιρεία μετρήσεων Nielsen ανέφερε πολύ χαμηλότερο αριθμό το 2017, κάτω από 90.000.000 συνδρομητές και απώλειες 10.000 συνδρομητών την ημέρα. Εκτός από το κύριο κανάλι και τα επτά συναφή κανάλια στις Ηνωμένες Πολιτείες, το ESPN μεταδίδει σε περισσότερες από 200 χώρες, λειτουργώντας περιφερειακά κανάλια στην Αυστραλία, τη Βραζιλία, τη Λατινική Αμερική και το Ηνωμένο Βασίλειο, ενώ κατέχει και 20% του The Sports Network (TSN) καθώς και τα πέντε θυγατρικά του δίκτυα στον Καναδά.

Το 2011, η ιστορία και η άνοδος του ESPN καλύπτεται στο βιβλίο "The Guys Have All the Fun", γραμμένο από τον Τζέιμς Άντριου Μίλερ και τον Τομ Σέιλς και δημοσιευμένο από τη Little, Brown and Company.
Άισενχουτ

Το Άισενχουτ (γερμ. "Eisenhut") είναι ένα βουνό των Άλπεων και συγκεκριμένα η ψηλότερη κορυφή των Νορικών Άλπεων, στις Κεντρικές Ανατολικές Άλπεις. Το υψόμετρό του είναι 2.441 μέτρα.

Διοικητικά το βουνό ανήκει στην Αυστρία, ειδικότερα υπάγεται στη Στυρία, ευρισκόμενο κοντά στο τριπλό σύνορο με την Καρινθία και το Σάλτσμπουργκ. Στα νοτιοδυτικά του Άισενχουτ βρίσκεται η ορεινή διάβαση "Τούραχερ Χέε" (Turracher Höhe Pass). Το όνομα του βουνού, που μεταφράζεται ως "σιδερένιο καπέλο", προήλθε από την επί αιώνες εξόρυξη σιδηρομεταλλεύματος στην περιοχή του, ιδίως από τα ορυχεία του Τούραχ στους βορειοδυτικούς πρόποδές του.
Σοφία του Μομφερράτου

Η Σοφία του Μομφερράτου (γνωστή και ως Σοφία Παλαιολογίνα), ήταν Βυζαντινή Αυτοκράτειρα, σύζυγος του Ιωάννη Η΄ Παλαιολόγου.
Γκαμπριέλα Γκουντσίκοβα

Η Γκαμπριέλα Γκουντσίκοβα (γεννήθηκε στις 27 Ιουνίου 1993) είναι Τσέχα τραγουδίστρια. Εκπροσώπησε την Τσεχία στην Eurovision 2016 με το τραγούδι I stand, κατακτώντας την εικοστή πέμπτη θέση στον τελικό. Κατάφερε να κάνει το καλύτερο αποτέλεσμα για την Τσεχία. Έχει πάρει ένα βραβείο για τον καλύτερο νέο καλλιτέχνη της Τσεχίας. Βγήκε δεύτερη στην δεύτερη σεζόν του Česko Slovenská SuperStar.
Ούγος ο Μελανός

Ο Ούγος ο Μελανός (891 - 17 Δεκεμβρίου 952) μέλος του Οίκου των Μποζονιδών, Δούκας της Βουργουνδίας (923 - 952) και Κόμης του Τρουά (936 - 952) ήταν ο μικρότερος γιος του Ριχάρδου, δούκα της Βουργουνδίας και της Αδελαΐδας του Οσέρ.

Διαδέχθηκε στο δουκάτο της Βουργουνδίας τον μεγαλύτερο αδελφό του Ροδόλφο, όταν εξελέγη βασιλιάς των Δυτικών Φράγκων (923). Όταν πέθανε ο Ροδόλφος της Γαλλίας, ο Ούγος θεώρησε τον εαυτό του διάδοχο του θρόνου και αρνήθηκε να αναγνωρίσει τον νέο βασιλιά Λουδοβίκο τον Υπερπόντιο, ο οποίος έστειλε στρατό υπό την ηγεσία του Ούγου του Μέγα που κυρίευσε την Οσέρ και την Σενς. Το αποτέλεσμα ήταν να χωριστεί το δουκάτο της Βουργουνδίας ανάμεσα στον Ούγο τον Μελανό και τον Ούγο τον Μέγα.

Ο Ούγος ο Μελανός πιθανότατα δεν παντρεύτηκε και πέθανε χωρίς απογόνους. Τον διαδέχθηκε στο δουκάτο ο Γιλβέρτος του Σαλόν που είχε παντρευτεί την Ερμεργάνδη, αδελφή του Φούλκωνος του Μελανού.
Ουζγκέν

Το Ουζγκέν (, μεταγραφή στο λατινικό αλφάβητο: "Özgön", ) είναι πόλη στην Περιφέρεια Ος του Κιργιστάν. Είναι η πρωτεύουσα της Επαρχίας Ουζγκέν. Σύμφωνα με την απογραφή του 2009 ο πληθυσμός του Ουζγκέν ανερχόταν στα 49.410 άτομα.
Οίκος του Χάρντραντα

Ο Οίκος του Χάρντραντα είναι ένας δυναστικός Οίκος της Βόρειας Ευρώπης, που εννέα μέλη του έγιναν βασιλείς της Νορβηγίας. Η επικράτειά τους έφθασε ως τις νήσους Μαν και Όρκνεϋ. Αρχηγέτης του Οίκου είναι ο Χάραλντ Γ΄ ο "χάρντραντα" (=σκληρός ηγεμόνας). Οι σάγκα της περιόδου αναφέρουν ότι ήταν απόγονοι του προηγούμενου Οίκου του Χορφάγκρε, της πρώτης δυναστείας στη Νορβηγία. Το όνομα του Οίκου είναι επινόηση των σύγχρονων ιστορικών.
Νέιθαν Τρεντ

Ο Ναθαναήλ Κολ γνωστός και ως Νέιθαν Τρεντ (γεν. 4 Απριλίου 1992, Ίνσμπρουκ, Αυστρία) είναι αυστριακός τραγουδιστής. Εκπροσώπησε την Αυστρία στην Eurovision 2017 κατακτώντας την δέκατη έκτη θέση με 93 βαθμούς. Είναι εν ενεργεία από το 2003 έως σήμερα. Τραγουδάει κυρίως ποπ.
2,4-λουτιδίνη

Η 2,4-λουτιδίνη (αγγλικά "2,4-lutidine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 2,4-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς του διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.
Ριχάρδος, δούκας της Βουργουνδίας

Ο Ριχάρδος, δούκας της Βουργουνδίας ή Ριχάρδος του Οτάν ή Ριχάρδος ο Δίκαιος (858 - 921), Κόμης του Τρουά (894 - 921), κόμης του Οτάν (890 - 921) και ο πρώτος μάργραβος και Δούκας της Βουργουνδίας από τον Οίκος των Μποζονιδών (890 - 921). Πέτυχε σταδιακά την κυριαρχία του σε όλες τις κομητείες της Βουργουνδίας εκτός από το Μακόν, πήρε σταδιακά τους τίτλους του δούκα (890), του μαργράβου (900) και τον τίτλο του δούκα του ενοποιημένου δουκάτου της Βουργουνδίας κυριαρχώντας σε όλες τις κομητείες της περιοχής (918).
Ο Ριχάρδος ήταν μέλος του Οίκου των Μποζονιδών γιος του Μπιβίν του Γκορζ και της Ριχίλδης, μικρότερος αδελφός του Μπόζο της Προβηγκίας γενάρχη της οικογένειας και μεγαλύτερος αδελφός της Ριχίλδης, δεύτερης συζύγου του Καρόλου του Φαλακρού. Με τον θάνατο του Λουδοβίκου Β΄ της Ιταλίας (875) ο Μπόζο και ο Ριχάρδος συνόδευσαν τον Κάρολο τον Φαλακρό στην Ιταλία για την αυτοκρατορική του στέψη, τον Φεβρουάριο του 876 ενώ ήταν έτοιμοι να επιστρέψουν ο Κάρολος έχρισε τον Μπόζο στην Παβία "δούκα και αντιβασιλιά της Ιταλίας και δούκα της Προβηγκίας". Με τον θάνατο του Καρόλου του Φαλακρού την επόμενη χρονιά (877) ο Μπόζο επέστρεψε στην Γαλλία, εμπιστεύθηκε το βασίλειο της Ιταλίας και το δουκάτο της Προβηγκίας στον Ριχάρδο με τον Ούγο του Αμπότ σαν συγκυβερνήτη.
Απερτούρα και Κλαουσούρα

Τα τουρνουά Απερτούρα και Κλαουσούρα (ισπανικά: "Apertura y Clausura", ) είναι μια σχετικά πρόσφατη καινοτομία για πολλά πρωταθλήματα ποδοσφαίρου της Λατινικής Αμερικής, στα οποία η παραδοσιακή ποδοσφαιρική αγωνιστική περίοδος από τον Αύγουστο μέχρι το Μάιο διαιρείται σε δύο τουρνουά, καθένα με ξεχωριστή πρωταθλήτρια.

Η "Apertura" και η "Clausura" στα ισπανικά σημάινουν "άνοιγμα" και "κλείσιμο". Στη γαλλόφωνη Αϊτή, αυτές είναι γνωστές ως "Ouverture" και "Fermeture", ενώ στην αγγλόφωνη Μπελίζ είναι αντίστοιχα οι "Opening" και "Closing". Το Βόρειο Αμερικανικό Πρωτάθλημα Ποδοσφαίρου (NASL), το δεύτερο επίπεδο στο πρωτάθλημα τόσο στις Ηνωμένες Πολιτείες όσο και στον Καναδά, υιοθέτησε τη διαιρεμένη αγωνιστική περίοδο το 2013. Η αγωνιστική περίοδος χωρίζεται σε δύο μέρη, "Spring Season" και "Fall Season".

Διάφορες παραλλαγές έχουν χρησιμοποιηθεί με το πέρασμα του χρόνου. Ορισμένες διαφοροποιήσεις υπήρξαν στην Αργεντινή, όπου υπήρχαν για ένα διάστημα οι ονομασίες "Inicial" (αρχικό) και "Final" (τελικό). Στην Κόστα Ρίκα επιλέχθηκαν οι ονομασίες "Invierno" (χειμώνας) και "Verano" (άνοιξη), ενώ στην Κολομβία χρησιμοποιήθηκαν οι όροι "Apertura" (άνοιγμα) και "Finalización" (τελείωμα).
Κιμ Καρντάσιαν

Η Κίμπερλι Νοέλ Χεγινέ Καρντάσιαν (αγγλικά: "Kimberlly Noel Heghine Kardashian", 21 Οκτωβρίου 1980), ευρέως γνωστή ως Κιμ Καρντάσιαν Γουέστ, είναι Αμερικανίδα - Αρμενικής καταγωγής, τηλεοπτική προσωπικότητα, επιχειρηματίας, παραγωγός και μοντέλο, που έγινε ευρέως γνωστή από το 2007 και έπειτα. Έκτοτε έχει απασχολήσει σε μεγάλο βαθμό τα Μέσα Μαζικής Ενημέρωσης καθώς και τα κοινωνικά δίκτυα, ενώ η συνολική της περιουσία έφτασε περίπου τα 325.000.000 δολάρια το 2018.